sagorsarker/bangla-wikipedia huggingface dataset:
ওজোন স্তর

ওজোন স্তর (Ozone layer) হচ্ছে পৃথিবীর বায়ুমণ্ডলের একটি স্তর যেখানে তুলনামূলকভাবে বেশি মাত্রায় ওজোন গ্যাস থাকে। এই স্তর থাকে প্রধানত স্ট্র্যাটোস্ফিয়ারের নিচের অংশে, যা ভূপৃষ্ঠ থেকে কমবেশি ২০-৩০ কিমি উপরে অবস্থিত। এই স্তরের পুরুত্ব স্থানভেদে এবং মৌসুমভেদে কমবেশি হয়।
বায়ুমণ্ডলে ওজোনের প্রায় ৯০ শতাংশ স্ট্রাটোস্ফিয়ারের মধ্যে অন্তর্ভুক্ত করা হয়। ওজোন কেন্দ্রীকরণ প্রায় ২০ এবং ৪০ কিলোমিটার (৬৬,০০০ এবং ১৩১,০০০ ফুট), তারা যেখানে মিলিয়ন প্রতি প্রায় ২ থেকে ৮ অংশ থেকে পরিসীমার মধ্যে সর্বশ্রেষ্ঠ হয়। যদি এই ওজোনের সবটুকু অংশ সমুদ্রতল এর বায়ু চাপ দ্বারা সংকুচিত করা হয় তাহলে এটি শুধুমাত্র ৩ মিলিমিটার (১/৮ ইঞ্চি) পুরু হবে!ওজন গ্যাসের ঘনত্ব মাপা হয় DU(ডবসন ইউনিট )-এ |বিজ্ঞানী ডবসন আবিষ্কৃত স্পেক্ট্রোফটোমেটের এর সাহায্যে এই ঘনত্ব পরিমাপ করা হয় | নিরক্ষীয় গ্যাসের উপর ওজন গ্যাসের ঘনত্ব 150DU, নাতিশীতোষ্ণ অঞ্চলের ওপর 350DU, মেরু ও উপমেয় অঞ্চলের ওপর 450DU| ওজোন স্তরের বিনাশের কারণ:-
বিজ্ঞানীদের হিসাব অনুযায়ী 1970 সালের পর থেকে স্ট্রাটোস্ফিয়ার এর মোট ওজনের প্রায় 4% ধ্বংস হয়েছে| উভয় মেরুর দিকে ধ্বংসের মাত্রা বেশি ওজন স্তর বিনাশের কারণ গুলিকে দুটি স্তরে ভাগ করা হয়| যথা:-1) প্রাকৃতিক ঘটনা:- অগ্নুৎপাত, বজ্রপাত প্রভৃতি প্রাকৃতিক ঘটনায়়় ওজোন স্তরে প্রাকৃতিক ঘটনায় ওজোন স্তরের কিছুটা নষ্ট হয়|2) অতিবেগুনি রশ্মির সঙ্গে রাসায়নিক বিক্রিয়া :- অতিবেগুনি রশ্মি অতিবেগুনি রশ্মির প্রভাবে ওজন অণুর ভেঙ্গে অক্সিজেন অণু ও পরমাণু উৎপন্ন করে|3) সূর্য রশ্মির পরিমাণ বৃদ্ধি:- প্রতি 10 থেকে 15 বছর অন্তর সূর্য রশ্মির পরিমাণ বাড়ে |সূর্য থেকে আগত ক্ষুদ্র তরঙ্গ বায়ুমণ্ডলের নাইট্রোজেন নাইট্রাস অক্সাইড এ পরিণত হয় |নাইট্রাস অক্সাইড রাসায়নিক বিক্রিয়ার সাহায্যে ওজন স্তর রক্ষা করে|4)
বায়ু মন্ডলের ঊর্ধ্ব স্তরে বায়ুর সঞ্চালন
- 
ফরাসী পদার্থবিদ চার্লস ফ্যব্রি এবং হেনরি বুইসন ১৯১৩ সালে ওজোন স্তর আবিষ্কার করেন। পরবর্তীতে ব্রিটিশ আবহাওয়াবিদ জি এম বি ডবসন ওজোনস্তর নিয়ে বিস্তর গবেষণা করেন। ১৯২৮ সাল থেকে ১৯৫৮ সালের মধ্যে তিনি ওজোন পর্যবেক্ষণ স্টেশনসমূহের একটি নেটওয়ার্ক তৈরি করেন।
ওজোনস্তরে ওজোনের ঘনত্ব খুবই কম হলেও জীবনের জন্যে এটি খুবই গুরুত্বপূর্ণ। সূর্য থেকে আগত ক্ষতিকর অতিবেগুনী রশ্মি এটি শোষণ করে নেয়। ওজোন স্তর সূর্যের ক্ষতিকর মধ্যম মাত্রার(তরঙ্গদৈর্ঘ্যের) শতকরা ৯৭-৯৯ অংশই শোষণ করে নেয়, যা কিনা ভূ-পৃষ্ঠে অবস্থানরত উদ্ভাসিত জীবনসমূহের সমূহ ক্ষতিসাধন করতে সক্ষম। মধ্যম তরঙ্গদৈর্ঘ্যের সূর্যের এই অতিবেগুণী রশ্মি মানব দেহের ত্বক এমনকি হাড়ের ক্যান্সার সহ অন্যান্য মারাত্মক ব্যাধি সৃষ্টিতে সমর্থ। এই ক্ষতিকর রশ্মি পৃথিবীর জীবজগতের সকল প্রাণের প্রতি তীব্র হুমকি স্বরূপ। বায়ুমন্ডলের ওজোন স্তর প্রতিনিয়তই এই মারাত্নক ক্ষতিকর অতিবেগুণী রশ্নিগুলোকে প্রতিহত করে পৃথিবীর প্রাণিকুলকে রক্ষা করছে।
ওজোন স্তরের অত্যন্ত গুরুত্বপূর্ণ এই ভূমিকার জন্য জাতিসংঘ সাধারণ পরিষদের অধিবেশনে ওজোন লেয়ার সংরক্ষণের জন্য আন্তর্জাতিক দিবস হিসেবে সেপ্টেম্বরের ১৬ তারিখটি মনোনীত করেছে।
চম্পাবতের বাঘিনী

চম্পাবতের বাঘিনী উনিশ শতকের এক কিংবদন্তি মানুষখেকো বাঘিনী। বেঙ্গল টাইগার উপপ্রজাতির এ বাঘিনী নেপাল ও ভারতের উত্তরখণ্ডে অবস্থিত কুমায়ন জেলার প্রায় ৪৩০ জন মানুষকে হত্যা করেছিল। ১৯০৭ সালে জিম করবেট বাঘিনীটিকে গুলি করে মারেন।
নেপালে দুইশ'রও ওপর মানুষ হত্যার পর নেপালী সেনাবাহিনী বাঘিনীটিকে তাড়িয়ে ভারতের দিকে নিয়ে আসে। সারদা নদী পাড়ি দিয়ে সে ভারতীয় ভূখণ্ডে প্রবেশ করে এবং কুমায়ন জেলায় হত্যাকাণ্ড চালিয়ে যায়। বাঘিনীটি এতই সাহসী ছিল যে সে তার সব শিকার ধরত দিনের আলোয়, রাতের অন্ধকারে নয়।
১৯০৭ সালে বাঘিনী চম্পাবত নগরে ১৬ বছর বয়সী এক কিশোরীকে হত্যা করে। পরদিন জিম করবেট বাঘিনীটিকে গুলি করে হত্যা করেন। ময়নাতদন্তে বের হয়, বাঘিনীর ডান পাশের উভয় শ্বদন্ত (উপরের ও নিচের) ভাঙা। উপরের শ্বদন্ত অর্ধেক ভাঙা আর নিচেরটি একেবারে গোড়া থেকে ভাঙা। করবেটের মতে, এ শারিরীক অক্ষমতার কারণেই বাঘিনীটি তার স্বাভাবিক শিকার ধরতে পারত না। মানুষ খুন করতে বাধ্য হত।
চম্পাবত শহরে একটি সিমেন্টের নির্দেশকের সাহায্যে যে জায়গাটিতে বাঘিনীকে হত্যা করা হয়েছিল তা চিহ্নিত করা হয়েছে। প্রকৃতপক্ষে যে জায়গাটিতে করবেট বাঘিনীটি মেরেছিলেন তা ঐ সিমেন্টের নির্দেশক থেকে প্রায় এক কিলোমিটার দূরে অবস্থিত। বাঘিনী ও তার মৃত্যুর ঘটনা করবেট তার "কুমায়ুনের মানুষখেকো" ("Man-Eaters of Kumaon", 1944) গ্রন্থে বর্ণনা করেছেন।
পালং শাক

পালং শাক ( বৈজ্ঞানিক নাম:"Spinacia oleracea") এমারান্থাসি পরিবারভুক্ত এক প্রকার সপুষ্পক উদ্ভিদ। এটি জনপ্রিয় শাক ও সবজি। এর আদিবাস মধ্য ও দক্ষিণ-পশ্চিম এশিয়া। এটি একবর্ষজীবি উদ্ভিদ, তবে দ্বিবর্ষজীবি পালং গাছ হতে পারে যদিও বিরল। পালং গাছ ৩০ সেমি পর্যন্ত লম্বা হয়। বাংলাদেশে শীতকালে এর চাষ হয়। এর পাতা একান্তর, সরল, ডিম্বাকার বা ত্রিভূজাকার। এই পাতার আকার ২-৩০ সেমি লম্বা ও ১-১৫ সেমি চওড়া হতে পারে। গাছের গোড়ার দিকের পাতাগুলো বড় বড় এবং উপরের দিকের পাতাগুলো ছোট হয়। এর ফুল হলদেটে সাদা, ৩-৪ মিমি ব্যাসবিশিষ্ট হয়। এর ফল ছোট, শক্ত, দানাকৃতির ও গুচ্ছাকার। ফলের আকার আড়াআড়ি ৫-১০ মিমি; এতে বেশ কয়েকটি বীজ থাকে।
পালং শাকের বর্ণনার প্রাচীনতম নিদর্শন পাওয়া গেছে চীনে। সেখানে বলা হয়েছে, এই শাক নেপাল থেকে চীনে এসেছে (সম্ভবত ৬৪৭ খ্রি.)।
পালং শাক অত্যন্ত পুষ্টিকর ও রুচিকর। এতে আছে প্রচুর এন্টিঅক্সিডেন্ট। তাজা এবং অল্পসেদ্ধ করে খেলে বেশি এন্টিঅক্সিডেন্ট লাভ করা যায়। ভিটামিন-বি ১৯৪১ সালে প্রথম পালং শাকে আবিষ্কৃত হয়েছিল 
আরও উপকারিতাঃ
পালং শাক অন্ত্রের ভেতরে জমে থাকা মল সহজে বের করে দিতে সহায়তা করে। যার কারণে যাদের কোষ্ঠকাঠিন্য আছে তাদের জন্য এ শাক খুব উপকারী। পালং শাকের বীজ কৃমি ও মূত্রের রোগ সারায় ও এর কচি পাতা ফুসফুস, কণ্ঠনালীর সমস্যা, শরীর জ্বালাপোড়া সমস্যা দূর করতেও সাহায্য করে। জন্ডিসে আক্রান্ত রোগীদের জন্য এই শাক বিশেষ উপকারী। পোড়া ঘায়ে, ক্ষত স্থানে, ব্রণে বা কোথাও ব্যথায় কালচে হয়ে গেলে টাটকা পালং পাতার রসের প্রলেপ লাগালে উপকার পাওয়া যায়। পালং শাকে রয়েছে প্রচুর পরিমাণে ভিটামিন এ, বি, সি, ই এবং আয়রন। এজন্য পালং শাক খেলে রক্তে আয়রনের মাত্রা বেড়ে যায়।
১। পালং শাক এমারান্থাসি পরিবারভুক্ত এক প্রকার সপুষ্পক উদ্ভিদ। এটি জনপ্রিয় শাক ও সবজি। এর আদিবাস মধ্য ও দক্ষিণ-পশ্চিম এশিয়া। এটি একবর্ষজীবি উদ্ভিদ, তবে দ্বিবর্ষজীবি পালং গাছ হতে পারে, যদিও বিরল। পালং গাছ ৩০ সেমি পর্যন্ত লম্বা হয়। বাংলাদেশে শীতকালে এর চাষ হয়। এর পাতা একান্তর, সরল, ডিম্বাকার বা ত্রিভূজাকার। এই পাতার আকার ২-৩০ সেমি লম্বা ও ১-১৫ সেমি চওড়া হতে পারে। গাছের গোড়ার দিকের পাতাগুলো বড় বড় এবং উপরের দিকের পাতাগুলো ছোট হয়। এর ফুল হলদেটে সাদা, ৩-৪ মিমি ব্যাসবিশিষ্ট হয়। এর ফল ছোট, শক্ত, দানাকৃতির ও গুচ্ছাকার। ফলের আকার আড়াআড়ি ৫-১০ মিমি; এতে বেশ কয়েকটি বীজ থাকে।
২। পালং শাকের বর্ণনার প্রাচীনতম নিদর্শন পাওয়া গেছে চীনে। সেখানে বলা হয়েছে, এই শাক নেপালথেকে চীনে এসেছে (সম্ভবতঃ ৬৪৭ খৃঃ)।
৩। বয়সের ছাপ লুকানোর জন্য আমরা কতকিছুই না করি। মুখে দামি ক্রিম মাখা থেকে শুরু করে শাক-সবজির ন্যাচারাল ট্রিটমেন্টও নিচ্ছে অনেকে। অথচ শীতের সবজি পালং শাকেই আছে এন্টি-অক্সিডেন্ট। আর এন্টি-অক্সিডেন্টের কাজই হলো কোষের ক্ষয়রোধ করে শরীরকে তারুণ্যদীপ্ত এবং সুস্থ-সবল রাখা। অর্থাৎ বার্ধক্যকে জয় করতে পালং শাকের রয়েছে অনন্য ভূমিকা।
৪। এছাড়া সহজলভ্য এ শাকটির রয়েছে অনেক খাদ্যগুণ। ভিটামিন 'ডি' ছাড়া বাকি সব ভিটামিনই এতে রয়েছে। বিশেষ করে বিটা ক্যারোটিন, ভিটামিন 'ই' এবং ভিটামিন 'সি'র উৎস পালং শাক। প্রচুর পরিমাণে পটাশিয়াম, আয়রনসহ বেশকিছু প্রয়োজনীয় মিনারেল রয়েছে এতে।
৫। পালং শাকের এন্টি-অক্সিডেন্ট মস্তিষ্কেও কোষগুলোকেও সতেজ এবং কর্মক্ষম রাখে। তাই মস্তিষ্কের কর্মক্ষমতা বাড়াতেও এর জুড়ি নেই। তাছাড়া পালং শাকের রয়েছে বিভিন্ন ধরনের রোগ প্রতিরোধের ক্ষমতা। সব মিলিয়ে পালং শাক শীতের এক অসাধারণ সবজি!
আলফ্রেড ভেগেনার

আলফ্রেড লোথার ভেগেনার (; ; ১ নভেম্বর ১৮৮০ - নভেম্বর ১৯৩০) একজন জার্মান ভূ-তত্ত্ববিদ, আবহাওয়াবিদ ও মেরু বিষয়ক গবেষক। তিনি তার "ভাসমান ভূ-ভাগ তত্ত্বের" জন্য বিখ্যাত হয়ে আছেন। তার অন্যান্য প্রধান অবদানের মধ্যে রয়েছে জেট স্ট্রিমের প্রবাহ বিষয়ক আলোচনা, মেরু অঞ্চলের আবহাওয়া ও জলবায়ু নিয়ে করা বিশদ গবেষণা, মেরু অঞ্চলের বরফের জমাটবদ্ধতা বিষয়ক গবেষণা প্রভৃতি।
১৮৮০ সালের ১ নভেম্বর জার্মানির বার্লিনে জন্মগ্রহণ করেন। তার পুরো নাম আলফ্রেড লোথার ভেগেনার। তার পিতা রিখার্ড ভেগেনার ছিলেন একজন শিক্ষক। ভেগেনার ১৯০৫ সালে আবহাওয়া বিষয়ে পিএইচ.ডি. ডিগ্রি অর্জন করেন।
১৯০৬ সালে ভেগেনার গ্রিনল্যান্ডে তার তিনটি অভিযানের প্রথমটিতে অংশগ্রহণ করেন।
ড্যানিশ Ludvig Mylius - Erichsen নেতৃত্বে অভিযানে উদ্দেশ্য , গ্রীনল্যান্ড এর উত্তর - পূর্ব উপকূলে শেষ প্রসারিত অন্বেষণ ছিল . Wegener gauges আর্কটিক জলবায়ু আবহাওয়া পর্যবেক্ষণ জন্য প্লেন এবং বেলুনের ইনস্টল যেখানে গ্রীনল্যান্ড Danmarks Havn , প্রথমে আবহাওয়া পর্যবেক্ষণ স্টেশন নির্মিত. তিনি আর্কটিক মধ্যে মৃত্যুর সঙ্গে তার প্রথম জানাশোনা তৈরি : একটি হাতুড়িবিশেষ সঙ্গে অন্বেষণ যাত্রা সময়, যুদ্ধযাত্রা এর নেতা এবং একই দুটি অন্যান্য সদস্যদের মারা যান.
১৯০৮ সালে ফেরার তারিখে, এবং প্রথম বিশ্বযুদ্ধের প্রারম্ভে পর্যন্ত, Wegener একটি আবহবিদ্যা অধ্যাপক, জ্যোতির্বিদ্যা ও Magdeburg মধ্যে মহাজাগতিক পদার্থবিদ্যা অভ্যাস ছিল. ১৯০৯ থেকে ১৯১০ থেকে তিনি তিনি গ্রীনল্যান্ড তার যুদ্ধযাত্রা দ্বারা প্রাপ্ত ফলাফল অনেক ব্যবহার , যার জন্য , বায়ুমন্ডলের তার বই তাপগতিবিদ্যা কাজ .
Magdeburg মধ্যে ছাত্র এবং সহকর্মীদের Wegener বিশেষ করে তার প্রতিভা esteemed ; জটিল বিষয় সহজ এবং পরিষ্কারভাবে নতুন আবিষ্কারের ফলাফল ব্যাখ্যা করতে পারে. এই বছর Wegener সবচেয়ে সৃজনশীল সময়ের চিহ্নিত : নভেম্বর ৬, ১৯১২ তিনি মহীসঞ্চরণ তার প্রথম হাইপোথিসিস উপস্থাপন . এটা তিনি অন্য ১৯১৩ সালে তার স্ত্রী যারা ​​ওঠে ​​কোপেন , পূরণ যে এই বছর সময় ছিল .
আলফ্রেড ভেগেনারকে বর্তমানকালে তার কালজয়ী "ভাসমান ভূ-ভাগ তত্ত্বের" জন্য অধিক স্মরণ করা হয়ে থাকে; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
১৯১২ সালে ভেগেনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "মহাদেশগুলো একসময় পরস্পর সংযুক্ত ছিলো এবং পরবর্তীতে তারা পরস্পরের নিকট হতে দূরে সর যায়।"
মহাদেশীয় প্রবাহ

ভাসমান ভূ-ভাগ তত্ত্ব বা মহাদেশীয় প্রবাহ () এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, " ত্রিশ কোটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানজিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লরেশিয়া তৈরী হয়। এদের মাঝে তৈরী হয় টেথিস সাগর। এর পরে ধীরে ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরী হয়।" যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সঞ্চারন নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে।
আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল।
ডুমুর

ডুমুর (বৈজ্ঞানিক নাম: "Ficus") মোরাসিয়া গোত্রভূক্ত ৮৫০টিরও অধিক কাঠজাতীয় গাছের প্রজাতিবিশেষ। এ প্রজাতির গাছ, গুল্ম, লতা ইত্যাদি সম্মিলিতভাবে ডুমুর গাছ বা ডুমুর নামে পরিচিত।
ডুমুর নরম ও মিষ্টিজাতীয় ফল। ফলের আবরণ ভাগ খুবই পাতলা এবং এর অভ্যন্তরে অনেক ছোট ছোট বীজ রয়েছে। এর ফল শুকনো ও পাকা অবস্থায় ভক্ষণ করা যায়। উষ্ণ জলবায়ু অঞ্চলে এ প্রজাতির গাছ জন্মে। কখনো কখনো চাটনি হিসেবে এর ব্যবহার হয়ে থাকে। এছাড়াও, স্ন্যাকজাতীয় খাবারেও ডুমুরের প্রয়োগ হয়ে থাকে।
ডুমুর কয়েক প্রজাতির হয়। বাংলাদেশে সচরাচর যে ডুমুর পাওয়া যায় ("Ficus hispida") তার ফল ছোট এবং খাওয়ার অনুপযুক্ত। এর আরেক নাম 'কাকডুমুর'। এই গাছ অযত্নে-অবহেলায় এখানে সেখানে ব্যাপক সংখ্যায় গজিয়ে ওঠে। গাছ তুলনামূলকভাবে ছোট। এটি এশিয়ার অনেক অঞ্চলে এবং অস্ট্রেলিয়ায় পাওয়া যায়। পাখিরাই প্রধানত এই ডুমুর খেয়ে থাকে এবং পাখির বিষ্ঠার মাধ্যমে বীজের বিস্তার হয়ে থাকে। অনেক এলাকায় এই ডুমুর দিয়ে তরকারি রান্না করে খাওয়া হয়। এই ডুমুরের পাতা শিরিশ কাগজের মত খসখসে। এর ফল কান্ডের গায়ে থোকায় থোকায় জন্মে।
মধ্যপ্রাচ্যে যে ডুমুর (আঞ্জির) পাওয়া যায় ("Ficus carica") তার ফল বড় আকারের; এটি জনপ্রিয় ফল হিসেবে খাওয়া হয়। বাণিজ্যিকভাবে এর চাষ হয়ে থাকে আফগানিস্তান থেকে পর্তুগাল পর্যন্ত। এর আরবি নাম 'ত্বীন'; হিন্দি, উর্দু, ফার্সি ও মারাঠি ভাষায় একে 'আঞ্জির' বলা হয়। এই গাছ ৬ মিটার পর্যন্ত লম্বা হয়। এর আদি নিবাস মধ্যপ্রাচ্য। 
জগডুমুর বা যজ্ঞডুমুর নামে আরেক প্রজাতির ডুমুর রয়েছে, যার বৈজ্ঞনিক নাম "Ficus racemosa". মূলত এই প্রকার ডুমুর তরকারি করে খাওয়া হয়।
এছাড়া অশ্বত্থ বা পিপল নামে আরেকটি ডুমুর জাতীয় গাছ আছে, যার বৈজ্ঞানিক নাম "Ficus religiosa"। এটি বটগোত্রীয় বৃক্ষ, এর পাতার অগ্রভাগ সূচাল।
উপরিউক্ত প্রজাতি ছাড়াও ডুমুরের আরো অনেক প্রজাতি রয়েছে।
ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে ; সেখানে বলা হয়েছে, ক্ষুধার্ত যীশু একটি ডুমুর (আঞ্জির) গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন। বৌদ্ধ ধর্মেও এই গাছ পবিত্র হিসেবে গণ্য। গৌতম বুদ্ধ যে বোধিবৃক্ষতলে মোক্ষ লাভ করেন তা ছিল অশ্বত্থ গাছ, যা একটা ডুমুর জাতীয় গাছ ("Ficus religiosa")।
আঞ্জির

আঞ্জির হচ্ছে ডুমুর জাতীয় এক ধরনের ফল। এর গাছের বৈজ্ঞানিক নাম "Ficus carica" । এটি Moraceae পরিবারের "Ficus" গণের একটি সপুষ্পক উদ্ভিদ। বর্তমানে এটি বিভিন্ন দেশে অত্যন্ত লাভজনকভাবে চাষ করা হচ্ছে । এমনকি বাংলাদেশেও।"ফাইকাস" গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। হিন্দি, মারাঠি, ফার্সি ও উর্দু ভাষায় এই ফলকে "আঞ্জির" বলা হয় এবং আরবি ভাষায় এর নাম "ত্বীন" ।
পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য। আঞ্জির গাছ ৬ মিটার পর্যন্ত লম্বা হয়ে থাকে।
মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।
"ফাইকাস" গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। আঞ্জির গাছ ৬ মিটার পর্যন্ত লম্বা হয়ে থাকে। হিন্দি, মারাঠি, ফার্সি ও উর্দু ভাষায় এই ফলকে "আঞ্জির" বলা হয় এবং আরবি ভাষায় এর নাম "ত্বীন"।
পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি হলো একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য।
মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।
২০১৮ সালে, বিশ্বব্যাপী কাঁচা আঞ্জিরের উৎপাদন ছিল ১.১৪ মিলিয়ন টন, তুরস্ক (বিশ্বের মোট ২৭% সহ), মিশর, মরক্কো এবং আলজেরিয়ার নেতৃত্বে সর্ববৃহৎ উৎপাদক হিসেবে যৌথভাবে মোট উৎপাদনের ৬৪%।
দিয়াশলাই

দিয়াশলাই () হলো আগুন জ্বালানোর লক্ষ্যে ব্যবহৃত কাষ্ঠ শলাকাবিশেষ যার অগ্রভাগে সামান্য বারুদ লাগানো থাকে। শলাকার বারুদ প্রান্তটি উপযুক্ত খসখসে তলে ঘষা দিলে আগুন জ্বলে ওঠে। চলতি ভাষায় একে দেশলাই বলেও উল্লেখ করা হয়। এটি পরিপূর্ণ, নিয়ন্ত্রিত পন্থায় আগুন জ্বালানোর ঘরোয়া পদ্ধতি। সাধারণত: ছোট বাক্সে দিয়াশলাই-এর শলাকা বা কাঠিগুলো সাজিয়ে রাখা হয়। সচরাচর বাক্সের দুই বা এক পার্শ্বে দিয়াশলাই ঘষে আগুন জ্বালানোর খসখসে তল থাকে। নিরাপদ দিয়াশলাই বলতে এমন ধরেণর দিয়াশলাই বোঝানো হয় আগুন জ্বালানোর পর যার জ্বলন্ত বারুদমুখ খসে পড়ে যায় না।
সাধারণতঃ কাঠজাতীয় কাঠি দিয়ে দিয়াশলাই প্রস্তুত করা হয় ও দিয়াশলাই বাক্সে করে বিক্রয়ের উদ্দেশ্যে বিপণন কর্মকাণ্ডে সম্পৃক্ত করা হয়। এর এক প্রান্তের সম্মুখাংশে রাসায়নিক দ্রব্য বা বারুদ থাকে যা ফসফরাস দিয়ে তৈরী। গ্যাসের চূলা, ধূমপান, মশার কয়েলসহ বিভিন্ন নিত্য প্রয়োজনীয় কাজে দিয়াশলাইয়ের ব্যাপক ব্যবহার রয়েছে। ডজন কিংবা গ্রোস আকারে দিয়াশলাই পাইকারীভাবে বিক্রয় করা হয়। খুচরা পর্যায়েও দিয়াশলাই বাক্স বিক্রয় করা হয়ে থাকে। একটি বাক্সে গড়ে ৫০টি কাঠি থাকতে পারে।
দিয়াশলাইয়ের ইংরেজি প্রতিশব্দ "ম্যাচ" যা প্রাচীন ফরাসী শব্দ "মেসে" থেকে উদ্ভূত। "মেসে" মোমবাতির শলতে-কে নির্দেশ করতো।
ঐতিহাসিকভাবে ম্যাচ দড়ির দৈর্ঘ্যকে নির্দেশ করতো যা রাসায়নিক দ্রব্যের সংস্পর্শ রয়েছে ও ধারাবাহিকভাবে প্রজ্জ্বলনে সক্ষম। এগুলো হাল্কা আগুন প্রজ্জ্বলনে, বন্দুক ও কামানের জন্যে আগুন জ্বালানোয় ব্যবহৃত হতো। কতক ধরনের দিয়াশলাইকে তাদের প্রজ্জ্বলন ক্ষমতার উপর নির্ভর করে সংজ্ঞায়িত করা হয়। যেমন: "দ্রুতগামী দিয়াশলাই" ও "ধীরগতির দিয়াশলাই"। গঠনশৈলীর উপর নির্ভর করে ধীরগতির ৩০ সেন্টিমিটারবিশিষ্ট দিয়াশলাই এক ঘণ্টা এবং দ্রুতগতির ৪ থেকে ৬০ সেন্টিমিটার দৈর্ঘ্যের দিয়াশলাই এক মিনিটে জ্বলতে সক্ষমতা প্রদর্শনে সক্ষম।
আধুনিককালের দিয়াশলাইয়ের পূর্ব-পুরুষ হিসেবে ৫৭৭ খ্রীষ্টাব্দে পাইন গাছের কাঠ দিয়ে ছোট ছোট টুকরোয় সালফারের প্রয়োগ ঘটানো হয়েছিল। উত্তরাঞ্চলীয় ঝু এবং চেন, নর্দান কি এলাকায় মোতায়েনকৃত সামরিক বাহিনীর সদস্যদের আহারের জন্যে শুষ্ক, দাহ্য পদার্থ প্রজ্জ্বলন, রান্না ও উত্তাপের জন্যে আগুনের দরকার পড়েছিল।
১৫৩০ সালের দিকে ইউরোপে বিভিন্ন ধরনের দিয়াশলাই প্রস্তুতের ধুম পড়ে যায়। কিন্তু ১৮০৫ সালে জীন চ্যান্সেল নামীয় ব্যক্তি কর্তৃক প্রথম আধুনিক, স্বয়ংক্রিয়ভাবে জ্বলনে সক্ষম দিয়াশলাই আবিষ্কার করেন। ম্যাচের সম্মুখের অংশে পটাশিয়াম ক্লোরেট, সালফার, চিনি এবং রাবারের দ্রবণ ব্যবহার করা হতো। ছোট এসবেসটস বোতলে সালফিউরিক এসিডে পূর্ণ দ্রবণে প্রবেশ করিয়ে দেয়াশলাইয়ে আগুন জ্বালানো হতো।
দুর্ভাগ্যক্রমে ফসফরাস দিয়ে দিয়াশলাই তৈরীর ফলে ব্যবহারকারী ফসি জ এবং অন্যান্য হাড়ক্ষয়জনিত রোগের প্রাদুর্ভাব ঘটে। এছাড়াও, শ্বেত ফসফরাস ব্যবহারে ব্যক্তিদের প্রাণহানিকর ঘটনা ঘটতে থাকে। দিয়াশলাইয়ের সম্মুখাংশ গলাধঃকরণ করে মৃত্যু ও আত্মহত্যাজনিত ঘটনাগুলো ধারাবাহিকভাবে হতে থাকে। ১৮৪৫ সালে ভিয়েনায় প্রথমদিকে এ ধরনে ঘটনা ঘটে। নিউইয়র্কের সার্জনও এ জাতীয় নয়টি ঘটনা নিয়ে পাম্পলেট প্রকাশ করেন।
সূরা নূর

সূরা আন নূর কুরআনের ২৪ তম অধ্যায়। সূরার নামের বাংলা অর্থ আলো। এটি মাদানী সূরা। এ সূরায় হযরত আয়েশা রা. এর উপর দেওয়া অপবাদ খন্ডন করা হয়েছে।
পঞ্চম রুকূ’র প্রথম আয়াত তথা ৩৫ তম আয়াত থেকে সূরার নাম গৃহীত হয়েছে। উক্ত আয়াতে আল্লাহ নিজের পরিচয় তুলে ধরতে গিয়ে নূর শব্দ ব্যবহার করেছেন।
এ সূরাটি যে বনু মুসতালিক যুদ্ধের সময় নাযিল হয়, এ বিষয়ে সবাই একমত। কুরআনের বর্ণনা থেকে জানা যায় যে, হযরত আয়েশার বিরুদ্ধে মিথ্যাচারের ঘটনা প্রসঙ্গে এটি নাযিল হয়। হযরত আয়েশা রা. বিরুদ্ধে আনা অভিযোগ (ইফকের ঘটনা) খন্ডন করে দেওয়া হয় এ সূরা নাজিলের মাধ্যমে।
সূরা ক্রমঃ ২৪, সূরার ধরনঃ মাদানী সূরা মোট আয়াতঃ ৬৪, রুকুঃ ৯
এ সূরায় ব্যভিচারের শাস্তি ঘোষণা করা হয়। কারো বিরুদ্ধে অহেতুক ব্যভিচারের অপবাদ দেবার শাস্তি ঘোষিত হয়। ১১ নং আয়াতে হযরত আয়েশা রা. এর বিরুদ্ধে আনা অপবাদের জবাব দেওয়া হয়। ২৭ নং আয়াতে অনুমতি ছাড়া অপরের ঘরে প্রবেশ করতে নিষেধ করে আইন করা হয়। ৩০ ও ৩১ নং আয়াতে যথাক্রমে পুরুষ ও নারীদের জন্যে পর্দার বিধান দিয়ে দৃষ্ঠি নিচু করার নির্দেশ দেওয়া হয়। ৩১ আয়াতে গাইরে মাহরামদের (যাদের সাথে বিয়ে জায়েয কিন্তু দেখা দেওয়া হারাম) তালিকা দেওয়া হয়। ৩৫ আয়াতে আল্লাহ একটি উপমার দ্বারা নিজের পরিচয় তুলে ধরেছেন। পরবর্তী আয়াতগুলোতে সৃষ্ঠিজগতের প্রাকৃতিক ও বৈজ্ঞানিক কিছু নিদর্শনের প্রতি ইঙ্গিত করে পরকালের গুরুত্ব তুলে ধরা হয়েছে।
সফেদা

'সবেদা' (; বৈজ্ঞানিক নাম: "Manilkara zapota") এক প্রকার মিষ্টি ফল। সবেদা বহুবর্ষজীবী, চিরসবুজ বৃক্ষ; এর আদি নিবাস মেক্সিকোর দক্ষিণাংশ, মধ্য আমেরিকা এবং ক্যারিবীয় অঞ্চল। পেটেনেস ম্যানগ্রোভ ইকো-অঞ্চলের উপকূলীয় ইউকাতানে এই গাছ প্রাকৃতিকভাবে বিস্তার লাভ করেছে। স্প্যানিশ উপনিবেশ আমলে এটি ফিলিপাইনে নেওয়া হয়েছিল। বাংলাদেশ, ভারত, পাকিস্তান ও মেক্সিকোতে এর ব্যাপক উৎপাদন হয়।
সবেদা গাছ কিংবা এর চেয়েও লম্বা হতে পারে। এর কাণ্ডের ব্যাস পর্যন্ত হতে পারে। তবে সচরাচর এটি ৯-১৫ মিটার (৩০–৪৯ ফুট) লম্বা হয়; আর এর কাণ্ড এর বেশি মোটা হয় না। এই গাছ ঝড়-বাতাসে টিকে থাকতে পারে। এর ছালে প্রচুর সাদা আঠালো কষ থাকে, যা 'চিকল' নামে পরিচিত। দুধের ন্যায় কষগুলো বেশ আঠালো বিধায় তা একসময় চুইং গাম শিল্পখাতে অন্যতম উপাদান হিসেবে বিবেচিত হতো। আজটেক সভ্যতায় প্রস্তুতকৃত চুইং গামের কাঁচামাল ছিল এর কষ। এর পাতা সুন্দর, মাঝারি আকারের, সবুজ ও চকচকে। এগুলো একান্তর, উপবৃত্তাকার বা ডিম্বাকার, ৭-১৫ সে.মি. লম্বা হয়। এর ফুল সাদা, ঘণ্টাকৃতির, ছয় খণ্ডবিশিষ্ট পাপড়ি-গুচ্ছে বিন্যস্ত।
সবেদা ফল বড় উপবৃত্তাকার 'বেরি' জাতীয়। এর ব্যাস ৫-১০ সেমি প্রশস্ত হয়। দেখতে অনেকটা মসৃণ আলুর মত। এর ভেতরে ২-৫ টি বীজ থাকে। ভেতরের শাস হালকা হলুদ থেকে মেটে বাদামি রঙের হয়। বীজ কালো। সবেদা ফলে খুব বেশি কষ থাকে। এটি গাছ থেকে না পাড়লে সহজে পাকে না। পেড়ে ঘরে রেখে দিলে পেকে নরম ও খাবার উপযোগী হয়। 
সবেদা ফল বেশ মিষ্টি। কাঁচা ফল শক্ত এবং 'স্যাপোনিন' (saponin) সমৃদ্ধ। 
সবেদা গাছ উষ্ণ ও ক্রান্তীয় অঞ্চল ছাড়া বাঁচে না। শীতল আবহাওয়ায় সহজেই মরে যায়। সবেদা গাছে ফল আসতে ৫-৮ বছর সময় লাগে। এতে বছরে দুইবার ফল আসতে পারে ।যদিও গাছে সারা বছর কিছু কিছু ফুল থাকে।
ভার্জিন দ্বীপপুঞ্জে সফেদাকে বলা হয় 'মিস্পেল', হন্ডুরাস, এল সালভাদর ও কিউবাতে এর নাম 'zapote', ডোমিনিকান প্রজাতন্ত্র, কোস্টা-রিকা, কিউবা, পুয়ের্তো-রিকো, নিকারাগুয়া, কলম্বিয়া ও ভেনিজুয়েলাতে একে বলে 'níspero', বাহামায় এর নাম 'dilly', জ্যামাইকা ও অন্যান্য ক্যারিবীয় অঞ্চলে একে বলে 'naseberry', ব্রাজিল ও হাইতিতে বলা হয় 'sapoti', ফিলিপাইনে এর নাম 'chico' বা 'tsiko' এবং মেক্সিকো, হাওয়াই, দক্ষিণ ক্যালিফোর্নিয়া ও দক্ষিণ ফ্লোরিডায় একে বলা হয় 'chicosapote' বা 'chicozapote'।
ভারতে এর নাম 'চিকু' বা 'চিক্কু' ("चिक्कू" or "chiku", "चीकू,")। পাকিস্তানে এর নাম 'চিকু' বা 'আলুচা' ("چیکو" "chiku" বা "آلوچَہ" "âlucha")। ভারতের অন্য কিছু অঞ্চলে যেমন- তামিলনাড়ু, কেরালা, কর্ণাটক, অন্ধ্র প্রদেশ ইত্যাদিতে একে বলা হয় "sapota"। শ্রীলঙ্কায় এর নাম 'sapathilla' বা 'rata-mi'। বাংলাদেশ ও পশ্চিমবঙ্গসহ পূর্ব ভারতে এর নাম 'sobeda/sofeda' (সবেদা বা সফেদা)। মালদ্বীপে এর নাম "sabudheli" ("ސަބުދެލި")। ইন্দোনেশিয়ায় এর নাম 'sawo'। পশ্চিম সুমাত্রায় একে বলে 'saos'। ভিয়েতনামে এর নাম "hồng xiêm" (lit. Siamese persimmon), "lồng mứt" বা "xa pô chê"। এছাড়া থাইল্যান্ড, লাওস ও কম্বোডিয়ায় একে বলা হয় "lamoot" (ละมุด)।
প্রমিত মালয় ভাষায় এর নাম "ciku"। আর কেলান্তানীয় মালয় ভাষায় এর নাম "sawo nilo"। চীনে অনেকেই একে ভুল করে 'জিনসেং ফল' (人參果) হিসেবে অনুবাদ করে থাকেন। যদিও এর প্রকৃত চীনা নাম "heart fruit" (人心果) ।
বাংলাদেশে চট্টগ্রাম, ফেনী, নোয়াখালী ইত্যাদি অঞ্চলে “আলুর গোট” নামেও এটি পরিচিত।
ডেউয়া

ডেউয়া বা ঢেউয়া বা মাদার ('ডেউফল' বা 'ঢেউফল' বা ‘বোনকাঁঠাল’ বা' ‘বত্তা’) এক ধরনের অপ্রচলিত টক-মিষ্টি ফল। এর সংস্কৃত নাম 'লকুচ' ও হিন্দী নাম 'ডেহুয়া'। ডেউয়া গাছের বৈজ্ঞানিক নাম "Artocarpus lacucha" বা "Artocarpus lakoocha" Roxb। এটি মোরাসিই পরিবারভুক্ত ক্রান্তীয় চিরসবুজ বৃক্ষ। এটি ভারতীয় উপমহাদেশের সর্বত্র এবং দক্ষিণ-পূর্ব এশিয়ায় প্রচুর জন্মে। এর কাঠ বেশ উন্নতমানের। এর ফল সুস্বাদু এবং উপকারী।
ভিন্ন ভিন্ন অঞ্চলে এই গাছটি ভিন্ন ভিন্ন নামে পরিচিত। ডেউয়া, ডেপর বা ডেপোর পশ্চিমবঙ্গে এটি মাদার নামে পরিচিতো ।
বহু শাখা-প্রশাখা বিশিষ্ট, বড় আকারের বৃক্ষ। প্রায় ২০-২৫ ফুট উঁচু হয়, এর ছাল ধূসর-বাদামী রঙের। গাছের ভেতর সাদাটে কষ বা আঠা থাকে। এর পাতা ৬-১২ ইঞ্চি লম্বা ও ৪-৭ ইঞ্চি চওড়া হয়, যা অনেকটা কাকডুমুরের (Ficus hispida) পাতার ন্যায়, তবে আকারে সামান্য বড়। স্ত্রী ও পুরুষ ফুল আলাদা। স্ত্রী ফুল আকারে বড়, বোঁটা ছোট ও মসৃণ। এ ফুলে পাঁপড়ি নেই, ছোট গুটির মত। স্ত্রী ফুল থেকে ফল হয়। ফল কাঁঠালের ন্যায় যৌগিক বা গুচ্ছফল। বহিরাবরন অসমান। কাঁচা ফল সবুজ, পাকলে বহিরাবরণ হলুদ। ভিতরের শাঁস লালচে হলুদ। ফলের ভেতরে থাকে কাঁঠালের ছোট কোয়ার (কোষের) মত কোয়া এবং তার প্রতিটির মধ্যে একটি করে বীজ থাকে। সাধারনত ফেব্রুয়ারি শেষ বা মার্চ মাসের প্রথম দিকে ফুল আসেতে শুরু করে এবং মে মাসের শেষ দিক থেকে ফল পাকতে শুরু করে। গাছ রোপনের উপযুক্ত সময় বর্ষাকাল।
অরবরই

অরবরই, অড়বরই বা অরবড়ই () একটি ছোটো অপ্রচলিত টক ফল। এর ইংরেজি নাম Otaheite Gooseberry, Malay Gooseberry, Tahitian Gooseberry, Country Gooseberry, Star Gooseberry, West India Gooseberry ইত্যাদি। অড়বরই গাছের বৈজ্ঞানিক নাম "Phyllanthus acidus", যা Phyllanthaceae পরিবারভুক্ত। বাংলাদেশের বিভিন্ন স্থানে এই ফলটিকে নইল, নোয়াইল, হরিফল, নলতা, লেবোইর, ফরফরি, নোয়েল, রোয়াইল, রয়েল, আলবরই, অরবরই ইত্যাদি নামেও ডাকা হয়। পশ্চিমবঙ্গের কোনো কোনো স্থানে একে নোড় বা শিল্যে-ও বলা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রঙের এই ফলের ত্বক খাঁজকাটা থাকে। পৃথিবীর অনেক স্থানে অড়বড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়। স্বাদে অম্লীয় এই গাছের ফলটি আচার বা চাটনি তৈরিতে ব্যবহৃত হলেও এই গাছের পাতার নির্যাস ওষধির গুণসম্পন্ন। 
নোয়াড় গাছ সাধারণত মাঝারি আকারের ৩০ ফুট উচ্চতার হয়ে থাকে এবং এর ছাল রুক্ষ হয়। গাছের পাতা সরল এবং একান্তর। গাছে স্ত্রী ও পুরুষ ফুল জন্মে। পাতাবিহীন শীর্ষে গোলাপী রঙের ফুল হয় এবং এর থেকেই থোকা থোকা ক্ষুদ্রাকৃতির নোয়াড় বা অরবরই জন্মে। জানুয়ারি মাসে ফুল আসলে দু-তিন মাসেই অর্থাৎ এপ্রিলে পরিপক্ক হয়, তেমনই মে মাসে ফুল দেখা দিলে আগস্ট মাসে পরিপক্ক হয়।
এ ফল প্রচুর ভিটামিন সি সমৃদ্ধ।এতে প্রচুর পানি ও থাকে ফলে বেশি তৃষ্ণার্ত থাকলে এটা খেলে কিছুটা তৃষ্ণা নিবারিত হবে।
হাম, বসন্ত রোগে এই গাছের ব্যবহার আমাদের দেশে তথা বাংলার পল্লীঅঞ্চলে আবহমান কাল থেকে প্রচলিত। পৃর্ববঙ্গ (অধুনা বাংলাদেশ) ও উত্তরবঙ্গে যারা চিকিৎসা করতেন তারা হাম হলে লবলী তথা নোয়াড় গাছের পাতার রস খেতে দিতেন এবং ঐ গাছের ডাল (শাখা) গায়ে বুলিয়ে আরোগ্য করিয়ে দিতেন।
বিট সল্ট দিয়ে খেতে পারেন।ডাল এ দিয়ে খেতে পারেন।তাছাড়া এর আচার খুব ই সুস্বাদু।
অরবরই গাছ "গুল্ম" এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে।
অসকার পেশেল

অসকার ফার্ডিনান্ড পেশেল (Oscar Ferdinand Peschel) একজন জার্মান ভূগোলবিদ, নৃতাত্ত্বিক এবং প্রকৃতিবিদ। আধুনিক প্রাকৃতিক ভূগোল শিক্ষণ তার মাধ্যমেই সূচীত হয়।
১৮২৬ সালে ১৭ মার্চ তারিখে জার্মানীর ড্রেসডেন শহরে পেশেলের জন্ম হয়। তিনি ১৮৭৫ সালের ৩১ আগস্ট তারিখে জার্মানীর লিপজিগ শহরে মৃত্যুবরণ করেন।
অটো শ্লুটার

অটো শ্লুটার (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক। তিনি "সাংস্কৃতিক ভূদৃশ্য" নামক একটি নতুন ধারণা ভূগোলে চালু করেন ও এর মাধ্যমে মানুষের সাথে প্রকৃতির সম্পর্ক বিচারে উৎসাহী হন।
অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন।
তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন।
অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকাণ্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপণ করা কঠিন।"
সাংস্কৃতিক ভূদৃশ্য

সাংস্কৃতিক ভূদৃশ্য বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে।
সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল।
সর্বপ্রথম কোনো ভৌগোলিক বর্ণনায় "সাংস্কৃতিক ভূদৃশ্য" ধারণাটি আমরা দেখতে পাই ১৯০৮ সালে অটো শ্লুটার-এর রচনায়। তবে, এই "ভূদৃশ্য" ধারনাটি ইউরোপীয় চিত্রকরেরা '১৬ শতক থেকেই ব্যবহার করে আসছিলো তাদের চিত্রকলায়।
ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ
ব্রায়ান হজসন

ব্রায়ান হাটন হজসন (জন্ম: ফেব্রুয়ারি ১, ১৮০০ (মতান্তরে ১৮০১) – মৃত্যু: মে ২৩, ১৮৯৪) একজন ব্রিটিশ পক্ষীবিদ, প্রাণীবিদ এবং প্রকৃতিবিদ। তার প্রধান কর্মক্ষেত্র ছিল ব্রিটিশ ভারত ও নেপালে। এসব অঞ্চলে তিনি ব্রিটিশ সরকারের কর্মকর্তা হিসেবে কর্মরত ছিলেন। তিনি প্রথমবারের মত হিমালয় অঞ্চলের অসংখ্য পাখি ও স্তন্যপায়ী প্রাণীর বিবরণ দেন। তার নামে কয়েক প্রজাতির পাখির নামকরণ করা হয়েছে। এসব নামের অধিকাংশই অ্যাডওয়ার্ড ব্লাইদের দেওয়া। এছাড়া তিব্বতি বৌদ্ধ মতবাদ নিয়ে গভীর গবেষণা করেন। ভাষাবিজ্ঞান ও ধর্মতত্ত্বের মত আরও অনেক বিচিত্র বিষয়েও তার রচনার সন্ধান পাওয়া যায়। তিনি ভারতীয় বিদ্যালয়সমূহের শিক্ষাপদ্ধতি ইংলিশে করার ব্যাপক বিরোধিতা করেন।
হজসন নেপাল, সিকিম ও বাংলা থেকে প্রচুর প্রাকৃতিক ইতিহাসের সাথে সম্পর্কিত জীববৈজ্ঞানিক নমুনা সংগ্রহ করেন। তার সংগ্রহকৃত পাখির নমুনা ও বিভিন্ন প্রাণীর চামড়া তিনি পরে ব্রিটিশ মিউজিয়ামে দান করে দেন। তিনি তিব্বতি অ্যান্টিলোপ নামে সম্পূর্ণ নতুন এক প্রজাতির অ্যান্টিলোপ আবিষ্কার করেন। তার নামানুসারে প্রাণীটির নাম রাখা হয় "Pantholops hodgsonii"। এছাড়া তিনি আরও ৩৯ প্রজাতির স্তন্যপায়ী ও ১২৪ প্রজাতির পাখির বর্ণনা দেন যেগুলো কেউ আগে কখনও বর্ণনা করেনি। ব্রিটিশ মিউজিয়ামে হজসন ১৮৪৩ থেকে ১৮৫৮ সালের মধ্যে প্রায় ১০,৪৯৯টি জীববৈজ্ঞানিক নমুনা দান করেন। তার দান করা জিনিসপত্রের মধ্যে ছিল স্থানীয় আঁকিয়েদের অঙ্কিত বিপুল পরিমাণে ভারতীয় জীবজন্তুর রঙিন ছবি আর স্কেচ। পরবর্তীতে এসকল নমুনার সিংহভাগ জ্যুলজিক্যাল সোসাইটি অব লন্ডনে স্থানান্তরিত হয়।
তার অবদান ও কর্মকাণ্ড যথাযথ স্বীকৃতি পায়। রয়েল এশিয়াটিক সোসাইটি এবং লন্ডনের লিনিয়ান সোসাইটি তাকে সদস্য নির্বাচিত করে। জ্যুলজিক্যাল সোসাইটি অব লন্ডন তাকে প্রশংসাপত্র প্রদান করে।
মুখগোলক

পক্ষীবিজ্ঞানে মুখগোলক বলতে কয়েকটি নির্দিষ্ট প্রজাতির পাখির চোখের চারিদিকের পালকগুলোর গোলাকার বিন্যাস্ততাকে বোঝায়। প্যাঁচাদের মধ্যে মুখগোলক সবচেয়ে বেশি দেখা যায়। সাধারণত পাখিদের দুই চোখকে ঘিরে অর্ধবৃত্তাকারে এ মুখগোলক বিন্যাস্ত থাকে। এর মূল উদ্দেশ্য হল দূরবর্তী শব্দ তরঙ্গ যাতে খুব সহজে পাখিদের কানে এসে পৌঁছে। কেবল শব্দ নয়, দৃষ্টিশক্তি নিয়ন্ত্রণের কাজেও এটি ব্যবহৃত হয়। এ বিশেষ শারীরিক সুবিধার ফলে প্যাঁচারা খুব সহজে গর্তে, গাছের খোঁড়লে, তুষারের নিচে এমনকি ঘন ঘাসে শিকারের অবস্থান নিখুঁতভাবে নির্ণয় করতে পারে।
প্যাঁচা ছাড়াও রাখালভুলানি বা কাপাসিদেরও ছোটখাটো মুখগোলক থাকে। তবে প্যাঁচাদের তুলনায় এদের মুখগোলক অতটা দৃষ্টিগ্রাহ্য নয়। রাখালভুলানিরা শব্দ পেলে তাদের এ বর্ধিষ্ণু পালক খাড়া করে সুনির্দিষ্টভাবে শব্দটি শোনার চেষ্টা করে।
বড় ধূসর প্যাঁচার মুখগোলক পৃথিবীতে শবচেয়ে বড়। লক্ষ্মী প্যাঁচার মুখগোলকের পরিধি প্রায় ১১০ মিলিমিটার।
রফিকুল ইসলাম (বীর বিক্রম)

শহীদ রফিকুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
রফিকুল ইসলামের জন্ম ভোলা জেলার দৌলতখান উপজেলার চর খলিফা গ্রামে। তার বাবার নাম সেকেন্দার আলী এবং মায়ের নাম মাসুমা খাতুন। তার স্ত্রীর নাম মমতাজ বেগম।
রফিকুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের পঞ্চবটী সাব-সেক্টরে যুদ্ধ করেন। পরে এস ফোর্সের অধীন নবগঠিত ১১ ইস্ট বেঙ্গল রেজিমেন্টে অন্তর্ভুক্ত হন।
মুক্তিযুদ্ধের চূড়ান্ত পর্যায়ে ১২-১৪ ডিসেম্বরের মধ্যে আখাউড়ার পতনের পর মুক্তিযোদ্ধাদের একটি দল ব্রাহ্মণবাড়িয়ার সরাইল উপজেলার চান্দুরায় অগ্রসর হন। দলে ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধারা। 'এ' দলের অধিনায়ক ছিলেন এ এস এম নাসিম (বীর বিক্রম)। সামনে থাকা ‘সি’ (চার্লি) দলের সদস্য ছিলেন রফিকুল ইসলাম। চার্লি দলের অধিনায়ক ছিলেন মো. নজরুল ইসলাম ভূঁইয়া (বীর প্রতীক)। চার্লি দলের দায়িত্ব ছিল কৌশলগতভাবে গুরুত্বপূর্ণ শাহবাজপুর সেতু দ্রুত দখল করা। সবশেষে ছিল ‘ডি’ (ডেল্টা) দল। এই দলে ছিলেন এস ফোর্সের অধিনায়ক কে এম শফিউল্লাহ (বীর উত্তম) এবং ব্যাটালিয়ন অধিনায়ক। 
রফিকুল ইসলাম ও তার সহযোদ্ধারা ধর্মনগর-হরষপুর-পাইকপাড়া হয়ে অগ্রসর হন সামনের দিকে। মুক্তিযোদ্ধাদের তিনটি দলের মধ্যে এ ও ডি দলের মধ্যে কিছুটা দূরত্ব ছিল এবং এই দুই দল যখন চান্দুরার কাছে ইসলামপুরে পৌঁছালে তখন একদল পাকিস্তানি সেনা উপস্থিত হয় সেখানে। শুরু হয় যুদ্ধ। সে সময় রফিকুল ইসলামের দল ছিল বেশ সামনে। খবর পেয়ে দ্রুত সেখানে ছুটে আসেন এবং পাকিস্তানিদের আক্রমণের প্রচণ্ডতায় দলের মুক্তিযোদ্ধারা বিপর্যস্ত হয়ে পড়লে একটি প্লাটুন নিরাপদ আশ্রয়ের জন্য পাশের তিতাস নদীর অপর পারে অবস্থান নেয়। এতে করে বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকা প্লাটুনেই ছিলেন রফিকুল ইসলাম। তিনি ও তার অল্প কয়েকজন সহযোদ্ধা সাহসিকতার সঙ্গে পাকিস্তানি সেনাদের আক্রমণ করে প্রতিরোধ করেন। তাদের সাহসিকতায় বেঁচে যায় কে এম শফিউল্লাহর জীবন, কিন্তু যুদ্ধের একপর্যায়ে গুলিবিদ্ধ হয়ে শহীদ হন রফিকুল ইসলাম। সেদিন যুদ্ধে রফিকুল ইসলামসহ দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন এবং পাকিস্তান সেনাবাহিনীর ২৫ জন নিহত ও ১৪ জন বন্দী হয়। শহীদ দুই মুক্তিযোদ্ধাকে চান্দুরায় সমাহিত করেন। তাদের সমাধি সংরক্ষিত রয়েছে।
কক্সবাজার মেডিকেল কলেজ

কক্সবাজার মেডিকেল কলেজ বাংলাদেশের কক্সবাজারে অবস্থিত একটি সরকারি মেডিকেল কলেজ। প্রতিষ্ঠানটি ২০০৮ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।
বর্তমানে এখানে প্রায় ৩০০ জন শিক্ষার্থী রয়েছে। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৭০ জন শিক্ষার্থী ভর্তি হওয়ার সুযোগ পান।
২০১৭ সাল থেকে মেডিকেল কলেজের স্থায়ী ক্যাম্পাস চালু হয়। একটি ছয়তলা একাডেমিক ভবনের পাশাপাশি রয়েছে ছাত্র-ছাত্রীদের জন্য পৃথক দুটো ছাত্রাবাস। অধ্যাপক ডা. সোহেল বকস বর্তমানে প্রতিষ্ঠানটির অধ্যক্ষের দায়িত্ব পালন করছেন।
প্রতিষ্ঠানটিতে ২১টি বিভিন্ন বিভাগে ৭৬ জন শিক্ষক কর্মরত আছেন।
এটি একটি ওয়ার্ল্ড ডিরেক্টরি অব মেডিকেল স্কুলস অধিভুক্ত মেডিকেল কলেজ।
ঝিলংজা, কক্সবাজার সদর, কক্সবাজার, বাংলাদেশ
কক্সবাজার মেডিকেল কলেজের স্থায়ী ক্যাম্পাস ৩০ একর জমির উপর প্রতিষ্ঠিত। এখানে রয়েছে ছয়তলা বিশিষ্ট একটি একাডেমিক ভবন, ছেলে ও মেয়েদের জন্য তিনতলা বিশিষ্ট দুইটি পৃথক ছাত্রাবাস, একটি দৃষ্টিনন্দন শহীদ মিনার ও একটি মসজিদ। মেডিকেল কলেজ হাসপাতাল এবং একটি আণবিক চিকিৎসা কেন্দ্রের ভবন নির্মাণাধীন রয়েছে।
এখনো স্থায়ী মেডিকেল কলেজ হাসপাতালে কার্যক্রম শুরু হয়নি।
২৫০ শয্যাবিশিষ্ট কক্সবাজার সদর হাসপাতালটি বর্তমানে অস্থায়ী মেডিকেল কলেজ হাসপাতাল হিসেবে ব্যবহৃত হচ্ছে।
ফ্রান্সিস ড্রেক

স্যার ফ্রান্সিস ড্রেক (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) () মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন।
নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাকে ধরিয়ে দেবার জন্য স্পেনের তৎকালীন রাজা পুরস্কার পর্যন্ত ঘোষণা করেছিলেন।
ফ্রান্সিস ড্রেক ১৫৪০ সালে ইংল্যান্ডের ডেভন অঞ্চলে জন্মগ্রহণ করেন। তার পিতার নাম এডমুন্ড ড্রেক (Edmund Drake) ও মাতার নাম মেরি মেলোয়ে (Mary Mylwaye)।
ফ্রান্সিস ড্রেক ২৩ বছর বয়সে প্রথম সমুদ্র যাত্রা করেন।
১৫৭৭ সালে ইংল্যান্ডের প্লাইমাউথ বন্দর থেকে "প্যালিক্যান" নামক একটি জাহাজে করে তিনি বিশ্ব ভ্রমণে বের হোন এবং ১৫৮০ সালে ফিরে আসেন।
১৫৮১ সালে নৌপথে বিশ্ব-ভ্রমণ করার মাধ্যমে স্পেনিয়ার্ডদের সাথে সমুদ্র যাত্রায় প্রতিদ্বন্দিতার দ্বারা ইংরেজদের রাজ্য জয়ে বিশেষ অবদান রাখার জন্য রাণী ১ম এলিজাবেথ তাকে নাইটহুড উপাধী দেন।
ফার্ডিনান্ড ম্যাগেলান

ফার্ডিনান্ড ম্যাগেলান (্সি. ১৪৮০ - ২৭ এপ্রিল, ১৫২১) (; , ; , ) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন।
ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন।
১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে।
আন্তর্জাতিক মহাকাশ গবেষণার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়।
মাকাও

মাকাও বা মাকাউ (; ; , ), আনুষ্ঠানিকভাবে গণপ্রজাতন্ত্রী চীনের বিশেষ প্রশাসনিক অঞ্চল মাকাও (এমএসএআর), হচ্ছে দক্ষিণ চীন সাগরের তীর সংলগ্ন চুচিয়াং নদীর ব-দ্বীপ অববাহিকার পশ্চিমাংশে অবস্থিত একটি শহর এবং চীনের একটি বিশেষ প্রশাসনিক অঞ্চল।‌‌ যার জনসংখ্যা প্রায় ৬৮০,০০০ জন। এবং আয়তন , এটি বিশ্বের সবচেয়ে ঘনবসতিপূর্ণ অঞ্চল।
পূর্বে একটি পর্তুগিজ উপনিবেশে, ১৫৫৭ সালে প্রথমত একটি বাণিজ্য কেন্দ্র হিসেবে‌ মিং রাজবংশ পর্তুগিজ মাকাও-এর অঞ্চলটি পর্তুগালকে ইজারা দিয়েছিল। একটি বার্ষিক রাজস্ব প্রদান করে, ১৮৮৭ সাল পর্যন্ত পর্তুগাল চীনা সার্বভৌমত্বের অধীনে অঞ্চলটি পরিচালনা করেছিল।
পরবর্তীতে পিকিঙের চীন-পর্তুগিজ চুক্তির মাধ্যমে পর্তুগাল দীর্ঘস্থায়ী ঔপনিবেশিক অধিকার লাভ করে।
ষোড়শ শতকের মাঝ থেকে ১৯৯৯ সাল পর্যন্ত মাকাও পর্তুগীজ শাসনাধীন ছিল। এটি ছিল চীনে সর্বশেষ ইউরোপীয় কলোনি। পর্তুগিজ ব্যবসায়ীরা ১৫৫০ সালের দিকে মাকাওয়ে প্রথম বসতি স্থাপন করে। ১৫৫৭ সালে চীনের সম্রাট মাকাওকে বাণিজ্য বন্দর হিসেবে পর্তুগালের কাছে ইজারা দেন। ১৮৮৭ সাল পর্যন্ত মাকাও চীনা প্রশাসনের অধীনে পর্তুগাল কর্তৃক শাসিত হয়েছিল। ১৮৮৭ সালে মাকাও পর্তুগীজ কলোনিতে রূপান্তরিত হয়। ১৯৯৯ সালের ১৯ ডিসেম্বর মধ্যরাতে মাকাওয়ের সার্বভৌমত্ব ও কর্তৃত্ব চীনের কাছে হস্তান্তর করা হয় এবং ২০ ডিসেম্বর থেকে চীনের পূর্ণ কর্তৃত্ব প্রতিষ্ঠিত হয়। চীনা-পর্তুগীজ যৌথ ঘোষণা ও মাকাওয়ের মৌলিক নীতি অনুসারে ২০৪৯ সাল পর্যন্ত এটি বিশেষ সার্বভৌম ক্ষমতা ভোগ করবে।
লক্ষ্মীপেঁচা

লক্ষ্মীপ্যাঁচা বা লক্ষ্মীপেঁচা (; বৈজ্ঞানিক নাম: "Tyto alba") এক ধরনের পেঁচা প্রজাতির পক্ষীবিশেষ। মাঝারি থেকে বৃহৎ আকৃতির হয়ে থাকে এ পাখিটি। শরীরের তুলনায় মুখমণ্ডল অনেকাংশেই বড় হয়ে থাকে। লম্বা পাখনা, ফ্যাকাশে ও হৃদয় আকৃতি মুখের গড়ন এবং বর্গাকৃতির লেজ প্রধান এর বৈশিষ্ট্য। অন্যান্য শিকারী পাখি - ঈগল, বাজের ন্যায় এর লম্বা, শক্তিশালী পায়ের থাবার সাথে সুতীক্ষ্ণ নখর রয়েছে।
মূলতঃ গ্রাম এলাকার বিভিন্ন খামার এবং বনভূমিতে এদেরকে দেখা যায়। বাংলাদেশে টাইটেনিডে পরিবারভূক্ত লক্ষ্মীপেঁচার ৩টি প্রজাতি রয়েছে। সেগুলো হলো - অস্ট্রেলেশিয়ান গ্রাস-আউল ("Tyto longimembris"), লক্ষ্মীপেঁচা ("Tyto alba") এবং অরিয়েন্টাল বে-আউল ("Phodilus badius")।
সারা বিশ্বে লক্ষ্মীপ্যাঁচার মোট ২৮টি উপপ্রজাতি এখন পর্যন্ত শনাক্ত করা সম্ভব হয়েছে। উপপ্রজাতিগুলো হল:
erlangeri W. L. (Sclater, 1921) - ক্রিট দ্বীপ ও অন্যান্য গ্রিক দ্বীপসমূহ, সাইপ্রাস থেকে সিরিয়া হয়ে ইরান, মিশর (সিনাই উপদ্বীপ) ও দক্ষিণ আরব উপদ্বীপ।
সাধারণতঃ মাঝারি প্রকৃতির পেঁচা হিসেবে লক্ষ্মীপেঁচার পাখার দৈর্ঘ্য ৭৫-১১০ সেন্টিমিটার। শারীরিক গঠন ২৫-৫০ সেন্টিমিটারবিশিষ্ট। প্রজাতিভেদে ওজন ১৮৭ গ্রাম থেকে ৮০০ গ্রামের মধ্যে হয়ে থাকে। তবে গ্রীষ্মমণ্ডলীয় এলাকার লক্ষ্মীপেঁচা তুলনামূলকভাবে কম ওজনের হয়। বসন্ত ঋতুতে এদের প্রজনন মৌসুম। উঁচু গাছের গর্তে এরা বাসা বাঁধে। ছোট ছোট স্তন্যপায়ী প্রাণী যেমন ইঁদুর, সরীসৃপ, ব্যাঙ, মাছ, পোকামাকড়সহ ছোট পাখি শিকার করে ও মাংস খেয়ে জীবনধারণ করে।
অধিকাংশ প্রজাতির লক্ষ্মীপেঁচার মাথা এবং শরীরের ঊর্ধ্বাংশ সচরাচর হাল্কা বাদামী ও হাল্কা রঙের হয়ে থাকে। পালকগুলো বিশেষ করে কপাল ও পিছনের দিকে ঘন ধূসর বর্ণের হয়। হৃদয় আকৃতির মুখাংশটি প্রায়শঃই উজ্জ্বল সাদাটে হলেও কিছু প্রজাতির বাদামী রঙের হয়ে থাকে।
নিম্নাংশের পালকগুলো সাদা থেকে লালচে হয়ে থাকে। এছাড়াও কিঞ্চিৎ কালো-বাদামী বর্ণের সংমিশ্রণও লক্ষ্য করা যায়। এ ধরনের লক্ষ্মীপেঁচা ইউরোপীয় মহাদেশে লক্ষণীয়। স্ত্রীজাতীয় প্যাঁচাগুলোর পালকের রঙের ভিন্নতা সুষ্পষ্ট এবং শারীরিক কাঠামোও গড়পড়তা শক্তিশালী। অক্ষিগোলক কালচে বাদামী বর্ণের। ঠোঁটের ন্যায় পায়ের নখরগুলো গোলাপী থেকে গাঢ় বাদামী-গোলাপী হয় এবং থাবা এলাকা কালো হয়ে থাকে।
নিশাচর ও শিকারী পাখি হিসেবে লক্ষ্মীপেঁচার আচরণ অন্যান্য পেঁচার ন্যায়। কিন্তু গোধূলীলগ্নে এটি সক্রিয় হয়ে উঠে। মাঝে মাঝে দিনের বেলায়ও কিঞ্চিৎ দেখা মেলে। সমুদ্রপৃষ্ঠ থেকে ২০০০ মিটার উপরে কিংবা ৩০০০ মিটার নিচে গ্রীষ্মমণ্ডলীয় এলাকার খামার ও ঘাসপূর্ণ এলাকা, বনভূমিতে এদেরকে দেখা যায়। শিকার নিয়ে কোন কাঠ বা খুঁটির উপরিভাগে বসতে পছন্দ করে। খুবই নিঃশব্দে এদের পদচারণা ঘটে অর্থাৎ আওয়াজবিহীন অবস্থায় এরা উড়তে সক্ষমতা প্রদর্শন করে। এদের শ্রবণশক্তি খুবই তীক্ষ্ণ।এ ধরনের বৈশিষ্ট্য সমগোত্রীয় প্রজাতি হিসেবে "টি. এ. গুট্টাটা" এবং "টি. এ. এল্বা" পেঁচায় দেখা যায় যারা ইউরোপের দক্ষিণ-পূর্বাংশ এবং আইবেরিয়ান উপত্যকা ও দক্ষিণ ফ্রান্সে বসবাস করে।<br>
অনেকসময় গ্রামবাংলার মানুষ অজ্ঞানতা ও কুসংস্কারবশবর্তী হয়ে লক্ষ্মীপেঁচার মাথায় সিঁদুর লেপে দেয় যা তাদের মৃত্যুকে ত্বরাণ্বিত করে।
সবুজ বালিহাঁস

সবুজ বালিহাঁস (বৈজ্ঞানিক নাম: "Nettapus pulchellus") Anatidae (অ্যানাটিডি) গোত্র বা পরিবারের অন্তর্গত "Nettapus" (নেট্টাপাস) গণের এক প্রজাতির অতি পরিচিত ছোট আকারের হাঁস। পাখিটি উত্তর অস্ট্রেলিয়া ও তার আশেপাশের অঞ্চলে দেখা যায়। সবুজ বালিহাঁসের বৈজ্ঞানিক নামের অর্থ "শোরগোল করা সুন্দরী হাঁস" (গ্রিক "netta" = হাঁস, "ops" = ডাকাডাকি; ল্যাটিন "pulcher" = সুন্দর)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
সবুজ বালিহাঁস উত্তর অস্ট্রেলিয়া, ইন্দোনেশিয়া, পূর্ব তিমুর ও পাপুয়া নিউগিনির স্থানীয় পাখি।
সবুজ বালিহাঁস বেশ ছোট আকারের হাঁস। এর দৈর্ঘ্য ৩০ থেকে ৩৬ সেন্টিমিটার। ডানার বিস্তৃতি ৪৮ থেকে ৬০ সেন্টিমিটার। ঠোঁট সূঁচালো ও ছোট। পুরুষ হাঁসের প্রজননকালীন চেহারা একরকম, প্রজনন পরবর্তী চেহারা আরেক রকম। প্রজননকালীন পুরুষ হাঁসের পিঠ উজ্জ্বল গাঢ় সবুজ। ঘাড় ও চাঁদিও সবুজ। গাল সাদাটে। দেহতল সাদা, তবে আঁশের মত কালো রেখাযুক্ত। ডানার প্রাথমিক উড্ডয়ন-পালক ও ডানা-ঢাকনি কালো, তবে মাধ্যমিক পালকগুলো কালচে-সবুজ। প্রজনন পরবর্তীকালে এ উজ্জ্বলতা থাকে না। ঠোঁট এমনিতে গাঢ় বাদামি, তবে ঠোঁটের দু'পাশ ও ডগা গোলাপি। পা সবজে-ধূসর। স্ত্রী হাঁসের ঘাড় সবুজ নয়। আর বাকিসব পুরুষ হাঁসের মত। অপ্রাপ্তবয়স্ক হাঁসের দেহ পুরুষ হাঁসের মতোই, কেবল চাঁদি বাদামি ও দেহের বর্ণ অনুজ্জ্বল।
সবুজ বালিহাঁস জলজ উদ্ভিদবহুল হ্রদ, বড় পুকুর ও অগভীর লেগুনে বিচরণ করে। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। ৮ থেকে ১২টি ডিম পাড়ে। ২৬ দিন পর ডিম ফুটে ছানা বের হয়।
জন গুল্ড

জন গুল্ড (১৪ সেপ্টেম্বর, ১৮০৪-৩ ফেব্রুয়ারি, ১৮৮১) একজন ইংলিশ পক্ষীবিদ। পাখিদের পুঙ্খানুপুঙ্খ ও বৈজ্ঞানিকভাবে সঠিক ছবি আঁকার জন্য তিনি পরিচিত। পাখি বিষয়ক অসংখ্য মনোগ্রাফ প্রকাশ করেছেন তিনি। স্ত্রী এলিজাবেথ গুল্ড এবং অ্যাডওয়ার্ড লিয়ার, হেনরি কন্সটানটাইন রিখটার, জোসেফ উলফ, উইলিয়াম ম্যাথিউ হার্ট প্রমুখ চিত্রকর ও পক্ষীবিজ্ঞানীর সহায়তায় তিনি প্রচুর পশুপাখির ছবি আঁকেন। এসব ছবির অনেকগুলো তার নিজের প্রকাশিত মনোগ্রাফ ও বিভিন্ন গুরুত্বপূর্ণ প্রকাশনায় স্থান পেয়েছে। তাকে অস্ট্রেলিয়ার "পক্ষীবিজ্ঞানের জনক" বলা হয়। তার নামানুসারে অস্ট্রেলিয়ায় গুল্ড লিগ প্রতিষ্ঠিত হয়েছে। গুল্ড ডারউইনের ফিঞ্চ নিয়ে গবেষণা করেন ও তার প্রাপ্ত ফলাফল ডারউইনের প্রাকৃতিক নির্বাচন মতবাদকে সমর্থন করে। তার এ আবিষ্কার ডারউইন তার "অন দ্য অরিজিন অব স্পিশিজ" বইয়ে ব্যবহার করেন।
গুল্ড ইংল্যান্ডের ডরসেটে লাইম রেজিসে জন্মগ্রহণ করেন। তিনি ছিলেন তার পিতামাতার প্রথম সন্তান। তার পিতা ছিলেন একজন মালি। তার পিতা সারের গিল্ডফোর্ডে একটি এস্টেটে কাজ পেয়ে যান। পরবর্তীতে ১৮১৮ সালে তিনি উইন্ডসরের রয়েল গার্ডেন্সে ফোরম্যানের দায়িত্ব পান। ছোটবেলায় গুল্ড মালি হিসেবে প্রশিক্ষণ লাভ করেন। তার পিতার অধীনে ১৮১৮ থেকে ১৮২৪ পর্যন্ত তিনি উইন্ডসরে কর্মরত থাকেন। পরে উত্তর ইয়র্কশায়ারের রিপ্লি দুর্গে তিনি মালির দায়িত্বে অধিষ্ঠিত হন। একসময় চামড়া সংরক্ষণ শিল্পে তিনি বিশেষজ্ঞ হয়ে ওঠেন। ১৮২৪ সালে লন্ডনে তিনি চামড়া সংরক্ষণ ব্যবসার সাথে জড়িয়ে যান। সংরক্ষণবিদ্যায় তার অভিজ্ঞতার কারণে ১৮২৭ সালে জ্যুলজিক্যাল সোসাইটি অব লন্ডন জাদুঘরের প্রথম কিউরেটর ও সংরক্ষক হিসেবে তিনি দায়িত্বপ্রাপ্ত হন।
অলকানন্দা

অলকানন্দা বা অ্যালামন্ডা বা অ্যালামান্ডা এক প্রকার "Allamanda" গণভুক্ত ও 'Apocynaceae' পরিবারভুক্ত গাছের ফুল। এই গাছের বৈজ্ঞানিক নাম "Allamanda cathartica" এবং ইংরেজিতে এই ফুলকে 'Golden Trumpet' বা 'Yellow Bell' নামে ডাকা হয়। এর আদিভূমি ব্রাজিল। রবীন্দ্রনাথ ঠাকুর ব্রাজিলের এই অ্যালামেন্ডা প্রজাতির ফুলের নামের সঙ্গে মিল রেখে নামকরণ করেন অলকানন্দা। হলুদ রঙের ফুলই বেশি দেখতে পাওয়া গেলেও হালকা বেগুনি রঙের ফুলও হয়ে থাকে। বাগানের সৌন্দর্যবর্ধন ছাড়াও এটি ম্যালেরিয়ার চিকিৎসায় ব্যবহৃত হয়।
বড় আকারের হলুদ ফুলটি দেখতে খুবই সুন্দর। রৌদ্রকরোজ্জ্বল দিনে এটি সবচেয়ে ভালভাবে ফোটে। জল জমে থাকেনা এমন মাটিতে এটি ভাল জন্মায়। এটি অনেকটা লতাজাতীয় গাছ, তাই বেড়া বা লাঠিতে ভর দিয়ে বেড়ে ওঠে। ছেটে দিলে এটি গুল্ম হিসেবেও বেড়ে উঠতে পারে। না ছাটলে এটি ২০ ফুট পর্যন্ত লম্বা হতে পারে।। অলকানন্দার ২-৩ টা জাত আছে। এগুলি খয়েরি, ক্রীম, বিস্কুট, সাদা, হলুদ রঙের হয়ে থাকে।
কলাবতী

কলাবতী বা সর্বজয়া (বৈজ্ঞানিক নাম: "Canna indica"; মারাঠী ভাষায়: करदळ, করদল; সংস্কৃত: वनकेळी, বনকেলী; सर्वजया, সর্বজয়া) হচ্ছে কানাসি পরিবারভুক্ত এবং "Canna" গণভুক্ত একপ্রকার উদ্ভিদ। এদের আদিভূমি হচ্ছে ক্যারিবীয় অঞ্চল ও আমেরিকার ক্রান্তীয় অঞ্চল। এটি বাগানের সৌন্দর্য-ফুল হিসবেও ব্যাপকভাবে লাগানো হয়। এটি বহুবর্ষজীবি উদ্ভিদ। লম্বায় এই গাছ জাতভেদে আধ থেকে আড়াই মিটার পর্যন্ত হয়। এর ফুল ক্লীব জাতীয়।
শেফালী ঘোষ

শেফালী ঘোষ (জানুয়ারি ১১, ১৯৪১ - ডিসেম্বর ৩১, ২০০৬) ছিলেন একজন বাংলাদেশী আঞ্চলিক গানের কিংবদন্তি শিল্পী। তিনি বাংলাদেশের চট্টগ্রামের আঞ্চলিক গানকে আন্তর্জাতিক পর্যায়ে তুলে ধরেছেন যা উপমহাদেশের সংগীতকে সমৃদ্ধ করেছে। প্রায় পাঁচ দশকের সংগীত জীবনে তিনি প্রায় সহস্রাধিক গান গেয়েছেন। তার গাওয়া গান নিয়ে দুই শতাধিকের বেশি অ্যালবাম প্রকাশিত হয়েছে। তিনি বেশ কয়েকটি বাংলা চলচ্চিত্রের গানেও প্লেব্যাক শিল্পী হিসেবে কণ্ঠ দিয়েছেন। তিনি যুক্তরাষ্ট্র, যুক্তরাজ্য, জাপান, মধ্যপ্রাচ্যসহ বিশ্বের প্রায় ২০টিরও বেশি দেশে সঙ্গীত পরিবেশন করেছেন।
তার গাওয়া বিখ্যাত গানের মধ্যে রয়েছে এম এন আখতার রচিত এবং সুরারোপিত "যদি সুন্দর একখান মুখ পাইতাম", আহমেদুল হক সিদ্দিকী রচিত ও সুরে "ও রে সাম্পানওয়ালা", মলয় ঘোষ দস্তিদার রচিত ও সুরে "ছোট ছোট ঢেউ তুলি" প্রভৃতি। তিনি ১৯৭১ সালে স্বাধীন বাংলা বেতার কেন্দ্রের শিল্পী হিসেবে বাংলাদেশের স্বাধীনতা সংগ্রামে সাংস্কৃতিক ভূমিকা রেখেছেন। সঙ্গীতের পাশাপাশি যাত্রা এবং মঞ্চনাটকেও তার নিয়মিত অংশগ্রহণ ছিল।
শেফালী ঘোষ ১৯৪১ সালে চট্টগ্রামের বোয়ালখালী উপজেলার কানুনগোপাড়ায় একটি বাঙালি কায়স্থ পরিবারে জন্মগ্রহণ করেন এবং সেখানেই তার শৈশব কেটেছে। পাঁচ ভাই ও পাঁচ বোনের মধ্যে তিনি ছিলেন দ্বিতীয়। তার পিতার নাম কৃষ্ণ গোপাল ঘোষ এবং মাতার নাম আশালতা ঘোষ। শেফালী প্রাথমিক শিক্ষা সমাপন শেষে ভর্তি হন স্থানীয় মুক্তাকেশী বালিকা উচ্চ বিদ্যালয়ে। 
পরিবারের অনুপ্রেরণায় বিদ্যালয়ে অধ্যয়নকালীন সময়ে তার গান গাওয়ার এবং শেখার সূত্রপাত ঘটে। তার গানের প্রথম ওস্তাদ ছিলেন তেজেন সেন। পরবর্তীতে অধ্যক্ষ ওস্তাদ শিবশঙ্কর মিত্র, জগদানন্দ বড়ুয়া, নীরদ বড়ুয়া, মিহির নদী, গোপালকৃষ্ণ চৌধুরীসহ বিভিন্ন সংগীতজ্ঞের কাছে তিনি শিক্ষাগ্রহণ করেন। শিল্পীজীবনের সূচনালগ্নে প্রথমে রবীন্দ্র সঙ্গীত, নজরুল সঙ্গীত এবং আধুনিক গান শিখতে শুরু করলেও এক পর্যায়ে চট্টগ্রামের আঞ্চলিক গানের প্রতি আগ্রহী হয়ে উঠেন তিনি। কিন্তু পরবর্তী সময়ে চট্টগ্রামের লোকসঙ্গীত- অর্থাৎ আঞ্চলিক গান, পল্লিগীতি, মাইজভান্ডারী গান, পীর মুর্শিদের শানে রচিত গান গাওয়ার দিকে আগ্রহী হয়ে উঠেন। বলতে গেলে, জীবনের শেষ পর্যন্ত তিনি রমেশ শীল, আবদুল গফুর হালী, এম এন আখতার, কবিয়াল এয়াকুব আলী, সৈয়দ মহিউদ্দিন, অচিন্ত্য কুমার চক্রবর্তী, চিরঞ্জিৎ দাশ, মোহাম্মদ নাসির, মোহনলাল দাশ প্রমুখ গীতিকার ও সংগীতজ্ঞের গান বেশি গেয়েছেন।
১৯৬৩ সালে, শেফালীর তখন ২২ বছর। চট্টগ্রাম বেতারের তৎকালীন আঞ্চলিক পরিচালক শেফালী ঘোষ এবং আঞ্চলিক গানের সম্রাট শ্যামসুন্দর বৈষ্ণবকে আঞ্চলিক ভাষায় গান গাইতে প্রস্তাব জানালেন। এতে দুইজনই রাজি হলেন এবং তাদের সেই দ্বৈত কণ্ঠের গান ইথারে ছড়িয়ে পড়ার পর ব্যাপক পরিচিতি লাভ করে।
১৯৭০ সালে তিনি বাংলাদেশ টেলিভিশনের সঙ্গে যুক্ত হন। ১৯৭১ সালে বাংলাদেশের স্বাধীনতা যুদ্ধ শুরু হলে শেফালী ঘোষ শিল্পী হিসেবেই অংশ নেন। তিনি স্বাধীন বাংলা বেতার কেন্দ্রের নিয়মিত শিল্পী হিসেবে গান গেয়ে মুক্তিযুদ্ধের জন্য সাহায্য সংগ্রহ করেন।
১৯ বছর বয়সে শেফালী ঘোষ গান শেখার জন্য চট্টগ্রাম শহরে আসেন। সেখানে তার পরিচয় ঘটে সংগীতানুরাগী ননী গোপাল দত্তর সঙ্গে। পরবর্তীতে পরিচয়ের সূত্র ধরে তাদের বিয়ে হয়। শেফালী ঘোষের এক ছেলে রয়েছে।
২০০৬ সালের ৩১ ডিসেম্বর শেফালী ঘোষ মারা যান।
শেফালী ঘোষ জীবদ্দশায় তিনটি এবং মৃত্যুর পর একটি জাতীয় পুরস্কার পান
কাঁঠালীচাঁপা

কাঁঠালীচাঁপা বা কাঁঠালচাঁপা (বৈজ্ঞানিক নাম: "Artabotrys odoratissimus") 'Annonaceae' পরিবারভুক্ত এবং "Artabotrys" গণভুক্ত এক প্রকার উদ্ভিদ ও তার ফুল। কাঁঠালীচাঁপার রঙ সবুজাভ হলুদ এবং পাকা কাঁঠালের মত তীব্র ঘ্রাণযুক্ত; একারণেই এর নাম হয়েছে কাঁঠালচাঁপা। এই গাছ আকারে বিশাল বলে ছোট বাগানের জন্য এটি উপযুক্ত নয়। এটি ছাটাই করে সুন্দর রাখতে হয়। বীজ বা কলমের মাধ্যমে এর বিস্তার ঘটানো হয়।
এটি বড় আকারের কাষ্ঠল-লতানো গুল্ম জাতীয় উদ্ভিদ। বড় হলে নুয়ে পড়ে। ছোট ডালগুলো কাঁটায় রূপান্তরিত হতে পারে। পাতা উজ্জ্বল সবুজ, আয়ত-ভল্লাকার।
এর আদিভূমি দক্ষিণ চীন, মায়ানমার, ফিলিপাইন ও ভারতবর্ষ।
গাছে সারা বছরই ফুল হয় তবে গ্রীষ্ম ও বর্ষায় ফুল বেশি হয়। অপরিণত ফুলের রং কাঁচা সবুজ, পরিণত হলে পাকা কাঁঠালের গন্ধ ছড়ায়। এভাবে অনেকেই ফুল শনাক্ত করেন। রং হলদেটে বা সোনালি হলুদ, কাক্ষিক, পাপড়ির সংখ্যা ৬ এবং খোলা। ফুলের বোঁটা বাঁকা, আঁকশির গড়ন। গুচ্ছবদ্ধ ফল গোলাকার, দেখতে অনেকটা আঙুরের থোকার মতো এবং পাখিদের প্রিয়।
লম্বা সাদা মূলা

মূলা (, আক্ষরিক অর্থ "বৃহৎ মূল"; ; সরলীকৃত চীনা: , আক্ষরিক অর্থ "সাদা গাজর") এক প্রকার সবজি। এর বৈজ্ঞানিক নাম Raphanus sativus" var. "longipinnatus। এটি হালকা গন্ধবিশিষ্ট, বড়, সাদা রঙের 'মূল' জাতীয় সবজি। এর আদিভূমি কন্টিনেন্টাল এশিয়া। হিন্দি ও উর্দুতে একে 'মূলি' বলা হয়। সেখান থেকে ইংরেজিতেও মূলি শব্দটি প্রচলিত হয়েছে।
কাঁচা মুলা খেলে কফ ও পিত্ত বৃদ্ধি পায়। কিন্তু বাত, কাশি হিক্কা রোগের জন্য মুলা উপকারী।
যাদের থাইরয়েড গ্রন্থি, বুকজ্বলার সমস্যা আছে তাদের মুলা খাওয়ার ব্যাপারে সতর্কতা অবলম্বন করা উচিত।
আন্সেরিফর্মিস

আন্সেরিফর্মিস পাখিদের একটি বর্গ। প্রায় ১৫০ প্রজাতির পাখি এ বর্গের অন্তর্ভুক্ত। জীবিত পাখিদের তিনটি গোত্র এ বর্গের অন্তর্ভুক্ত। বর্গগুলো হল: আনিমিডাই, আন্সেরানাটিডাই ও অ্যানাটিডাই। হাঁস, রাজহাঁস ও মরালরা এ বর্গের অন্তর্গত।
এ বর্গের সব সদস্য জলবহুল অঞ্চলে বসবাস ও চলাচলের জন্য অভিযোজিত। এরা সহজে পানিতে সাঁতার কাটতে ও ভেসে থাকতে পারে। সহজে সাঁতার কাটার জন্য এদের সকলের পা লিপ্তপাদ।
এখন পর্যন্ত সবচেয়ে পুরোন আন্সেরিফর্ম হল অধুনা আবিষ্কৃত "ভেগাভিস"। ক্রিটেশাস যুগে এরা পৃথিবীতে বসবাস করত। গ্যালোয়ানসেরাই মহাবর্গ ভেঙে গ্যালিফর্মিস (মুরগিজাতীয় পাখি) ও আন্সেরিফর্মিস (হাঁসজাতীয় পাখি) নামে দু'টি পৃথক বর্গের উদ্ভব হয়েছে। প্রাচীন জীবাশ্ম বিশ্লেষণ করে দেখা গেছে ড্রোমর্নিথিড এবং সম্ভবত গ্যাস্টর্নিসদের সাথে আন্সেরিফর্মরা সম্পর্কিত। প্রাচীন আন্সেরিফর্মদের ঠোঁটের আকার-আকৃতি তাদের বংশধরদের ক্ষেত্রে খুব একটা বদলায়নি। এদের ঠোঁটের বিশেষ অভ্যন্তরীন গঠন ও জিহ্বার বিশেষ আকৃতি পুরো ঠোঁটকে একটি চোষকযন্ত্রে রূপ দেয়। যার ফলে ঠোঁটের আগা দিয়ে খুব সহজে পানি মুখের অভ্যন্তরে প্রবেশ করতে পারে এবং মুখের দু'ধারে গড়িয়ে পড়তে পারে না। "ল্যামেলাই" নামক এক বিশেষ ফিল্টারে পানি ছাঁকা হয় এবং ক্ষুদ্র খাদ্যকণা তাতে লেগে থাকলে তা খাওয়া হয়। স্ক্রিমারদের ঠোঁটের গঠন হাঁসদের মত নয়, বরং মুরগির সাথে তাদের ঠোঁটের মিল বেশি। তাদের ঠোঁটেও ল্যামেলাই থাকে।
আন্সেরিফর্মদের সাধারণ গঠন প্রায় একই রকম। কেবল তাদের খাদ্যগ্রহণ কৌশল ভিন্ন। রাজহাঁস ঘাস-লতাপাতা খায়; করাতঠুঁটি হাঁস মাছ ধরে খায়; ডুবুরি হাঁসেরা ডুব দিয়ে শিকার ধরে। হাঁসেরা তুলনামূলক হালকা আর ছোটোখাটোো, রাজহাঁসেরা একটু ভারি আর বড়সড়। মরালদের বড় প্যাঁচানো গলা থাকে।